《梅》
宋代·叶茵

溪桥一树玉精神，香色中间集大成。
疏影逼真前处士，群花推大老先生。
春回陇首人千里，月到窗前梦五更。
甚欲折来还不忍，岁寒留取看峥嵘。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。